HMS «Glowworm»

HMS «Glowworm» var en destroyer i G-klassen som ble bygget av Royal Navy på midten av 1930-tallet. Under den spanske borgerkrigen tilbragte skipet deler av 1936 og 1937 i spansk farvann hvor det håndhevet en våpenembargo innført av Storbritannia og Frankrike på begge sider i konflikten. «Glowworm» ble overført fra middelhavsflåten til de britiske øyer for å eskortere lokale lasteskip, kort tid etter starten på andre verdenskrig. I mars 1940 ble skipet overført til den britiske flåten, tidsnok for å delta i forsvarskrigen under angrepet på Norge. 8. april 1940 møtte «Glowworm» på tyske destroyere som transporterte invasjonsstyrker til Norge under operasjon Weserübung. Destroyerene foretok en unnvikelsesmanøver samtidig som de anmodet den tunge krysseren «Admiral Hipper» om assistanse. «Glowworm» fikk omfattende skader etter angrepet fra «Admiral Hipper» mens de gjorde et forsøk på å avfyre en torpedo mot det tyske skipet. Som en siste handling beordret kapteinen på «Glowworm» å sette en kollisjonskurs mot det tyske skipet, noe som gjorde at baugen brakk i to og skipet sank som en følge.

Skip fra andre verdenskrig
Royal Navy
Skip fra 1936
Skip sluttseilt 1940
Artikler i sjøfart-prosjektet